Agenţia Europeană a Medicamentului a aprobat modificarea vaccinului Pfizer. Va fi extrasă o doză suplimentară din fiecare fiolă.
Agenţia Europeană a Medicamentului a aprobat modificarea vaccinului Pfizer. Vor fi extrase șase doze din fiecare fiolă, în loc de cinci. Modificarea are efect imediat.
Ministerul Sănătăţii din Germania a declarat vineri că Agenţia Europeană a Medicamentului a aprobat modificarea vaccinului Pfizer, astfel încât să fie extrase şase doze din fiecare fiolă, în loc de cinci, câte erau în prezent, relatează Deutsche Welle.Modificarea are efect imediat, iar acest lucru va aduce un plus de 20% a numărului de doze la nivel european.Agenţia Europeană a Medicamentului (EMA) a declarat luna trecută că a primit o cerere din partea companiilor de a permite extragerea mai mult de cinci doze dintr-un flacon.Agenţia a precizat vineri că comitetul său pentru medicamente a recomandat actualizarea informaţiilor despre produs pentru a clarifica faptul că fiecare flacon conţine 6 doze.Folosind seringi specifice, o doză suplimentară pe flacon poate fi obţinut în siguranţă, a explicat Angenţia Europeană într-un comunicat.În întreaga UE, mulţi medici au prelevat deja şase doze din fiecare flacon. Practica este deja permisă oficial în SUA, Marea Britanie.Tot astăzi Uniunea Europeană a ajuns la un acord cu Pfizer şi BioNTech pentru achiziţionarea a 300 de milioane de doze suplimentare din vaccinul împotriva COVID-19, a declarat preşedinta Comisiei Europene.Achiziţia va oferi UE aproape jumătate din producţia globală Pfizer/ BioNTech pentru 2021.Pfizer a declarat că poate produce până la 1,3 miliarde de doze în întreaga lume în acest an. Noul acord cu UE vine în plus faţă de o altă comandă pentru 300 de milioane de doze pe care blocul a convenit-o cu Pfizer şi partenerul german BioNTech în noiembrie.